Mitteleuropa

**Middelöiropa** oder **Zentralöiropa** isch e Region in Öiropa zwüsche West-, Ost-, Südost-, Süd- und Nordöiropa. Geografisch, politisch, kulturell oder gschichtlig git s käini äidütige Kriterie, wo mä chönnt bruuche, zum Middelöiropa vo de andere Däil vo Öiropa abgränze.

Dr Begriff „Middelöiropa“ cha geografisch, politisch, kulturhistorisch oder naturrüümlig definiert wärde. Drzue chunnt no, ass sich dr Begriff im Lauf vo dr Zit immer wider änderet. Wemm mä zur Zit vom Chalte Chrieg Öiropa eender politisch in Ost- und Westöiropa iidäilt het, wird hüte dr Begriff Middelöiropa wider mee brucht.

Bi fast alle Definizioone ghööre zu Middelöiropa Dütschland, Liechtestäi, d Schwiz, Östriich, Pole, Tschechie, d Slowakei und Ungarn. Mänggisch zelt mä no d Benelux-Staate drzue, denn wider au Slowenie und Kroatie oder au Rumänie (mit sim transilvanische Däil).

D Geografe zien eender Flüss, Meer und Gebirg vor, zum Middelöiropa abgränze. Im Weste wer s dr Rhii, im Norde d Nord- und d Ostsee, im Oste d Weichsel und d Ostkarpate, im Südosten dr underi Lauf vo dr Donau, im Süde d Drau und d Zentralalpe. Aber au die Definizioon isch willküürlig und säit wenig über gmäinsami Merkmol vo Middelöiropa us. 
Datei:Central Europe (Mayers Enzyklopaedisches Lexikon).PNG|Middelöiropa (*Meyers Enzyklopädisches Lexikon,* 1980)&nbsp;&nbsp;&nbsp; Middelöiropäischi Staate&nbsp;&nbsp;&nbsp; Staate, wo nit immer zu Middelöiropa zelt wärde
Datei:Central Europe (Brockhaus).PNG|Middelöiropa (*Brockhaus Enzyklopädie,* 1998)
Datei:Central Europe (Meyers Grosses Taschenlexikon).PNG|Die middelöiropäische Staate (*Meyers Grosses Taschenlexikon,* 1999):&nbsp;&nbsp;&nbsp; Middelöiropäischi Staate&nbsp;&nbsp;&nbsp; Middelöiropa (im witere Sinn)&nbsp;&nbsp;&nbsp; Staate, wo mänggisch zu Middelöiropa zelt wärde
Datei:Floristic regions in Europe-de.png|Die middelöiropäischi Floraregion: vom Zentralmassiv bis zu de Karpate und dr südlige Ostsee


## Liddratuur
* Erhard Busek, Emil Brix: *Projekt Mitteleuropa.* Ueberreuter, Wien 1986, ISBN 3-8000-3227-9.
* Jürgen Elvert: *Mitteleuropa! Deutsche Pläne zur europäischen Neuordnung (1918–1945).* Steiner, Stuttgart 1999, ISBN 	3-515-07641-7. 
* Helga Mitterbauer, András F. Balogh (Hrsg.): *Zentraleuropa. Ein hybrider Kommunikationsraum.* Praesens, Wien 2006, ISBN 3-7069-0372-5.
* Günter Lehmann: *Mitteleuropa. Handbuch zur Geschichte.* Mecklenburger, Neubrandenburg 2009, ISBN 3-9812309-0-6.

## Weblingg

* StAGN-Empfehlung zur Großgliederung Europas
* Bibliografie zum Geschichte Mitteleuropas bei Ostmitteleuropa - Litdok / Herder-Institut (Marburg)
* Ther, Philipp: Vergleich von Ostmitteleuropa und Zentraleuropa als Raumkategorien
* Uni Mainz, FB Geschichte, Osteuropa (PDF, 139&nbsp;KiB)
* Aktuelle Problematik des Begriffs
* Der heimliche Traum von Europa, in: Der Tagesspiegel, 5. Mai 2004 (auf der Homepage des Autors)
* Oskar Krejčí: ''Geopolitics of the Central European Region. The view from Prague and Bratislava''. Bratislava: Veda, 2005. 494 Seiten
* Der Mitteleuropabegriff. Entwicklung und Wandel unter dem Einfluss zeitspezifischer Geisteshaltungen aus dem geoWEB Magazin - Institut für Geographie und Raumforschung
* Friedrich Naumanns Mitteleuropa
*Deutsch-französische Materialien für den Geschichts- und Geographie-Unterricht: Wolfgang J. Mommsen über die ME-Idee von den Anfängen bis 1918 (zweisprachig dt.-frz.)